Afrika Utara

Afrika Utara, nya kandang meua ti mungkur bagi utara benua Afrika. Nadai skop ti diterima tunggal ungkup pelilih menua. Taja pia, iya kadang-kadang ditukuka nyadi ngerembai ari pelilih pantai Tasik Atlantik ba Sahara Barat di piak barat, ngagai Ejip enggau pelilih pantai Tasik Mirah Sudan di piak timur.

Definisyen ti pemadu suah dikena ungkup garis entara menua pelilih menua nya nyengkaum Algeria, Ejip, Libia, Moroko, Tunisia, enggau Sahara Barat, kandang menua diperebutka entara Moroko enggau menua ti dikelala separuh Republik Demokratik Arab Sahrawi. Definisyen Gerempung Bansa Beserakup nyengkaumka kesemua menua tu enggau Sudan. Serakup Afrika meri definisyen pelilih menua nya sebaka, semina bebida enggau GBB dalam enda nyengkaum Sudan lalu nyengkaum Mauritania. Sahel, selatan Padang Pasir Sahara, tau dianggap nyadi batas selatan Afrika Utara. Afrika Utara nyengkaum mengeri Sepanyol Ceuta enggau Melilla, sereta plazas de soberanía. Iya mega tau dianggap nyengkaum Malta, pia mega kandang menua Itali, Portugis, enggau Sepanyol ke bukai baka Lampedusa enggau Lampione, Madeira, sereta Pulau-pulau Kanaria, ti semua nya semak agi enggau benua Afrika ari Eropah tauka semak enggau benua Afrika baka Eropah.

Afrika Barat Laut udah diuan bansa Berber kenyau pun sejarah dirikut, seraya bagi timur Afrika Utara udah nyadi palan pendiau bansa Ejip Kelia enggau Nubi. Ba kurun ketujuh enggau kelapan, bansa Arab ari semenanjung Arab disapu ngagai serata pelilih menua nya maya penaluk keterubah orang Islam. Pemindah bansa Arab ngagai Maghreb erengkah enda lama udah nya, ti ngepunka proses panjai pengislam enggau Arabisasyen topi udah ngubah pechah demografi pelilih menua nya lalu netapka rampa budaya Afrika Utara kenyau ari nya. Mauh, tang ukai semua, bansa Berber enggau Kopt begempung dalam budaya Arab-Islam, lalu kemaya tu, lalu kemaya tu, bansa Arab nyadi pengabis mayuh penyampau tubuh ba semua menua Afrika Utara.

Menua enggau rayat Afrika Utara bekunsi mayuh identiti genetik, etnik, budaya enggau jaku sereta pengaruh sida enggau Afrika Timur/Sahel enggau Timur Tengah/Asia Barat, siti proses ti bepun kenyau Revolusyen Neolitik  sereta Ejip pradinasti. Menua-menua Afrika Utara mega nyadi sebagi besai ari dunya Arab. Pengaruh Islam enggau Arab di Afrika Utara mengkang dominan kenyau ari nya, enggau pelilih menua nya nyadi integral dalam dunya Islam. Afrika Utara bekaul enggau Timur Tengah dalam kandang geopolitik deka numbuhka kandang menua Timur Tengah-Afrika Utara.

Nota

Kereban sanding